**Datum: 11.11.2021.**  **SAOPŠTENJE ZA MEDIJE**

**„Južni vetar: Ubrzanje“, nakon jučerašnje premijere u Banjaluci, večeras i u Sarajevu**

*Spektakularnim nastavkom filma i banjalučkom premijerom počelo prikazivanje u kinima BiH*

Premijera filma "Južni vetar: Ubrzanje" održana je 10.novembra u banjalučkom "CineStar" kinu uz prisustvo filmske ekipe predvođene glumcem Milošem Bikovićem.

Na banjalučkoj premijeri filma iza koje stoje produkcije „Telekom“ i „Režim“ , prisustvovale su brojne zvanice iz javnog života, ali i generalna direktorka kompanije m:tel i predsjednica Upravnog odbora Filmskog centra Srbije, Jelena Trivan.

Sudeći po utiscima gledalaca sa premijere u Banjaluci i Srbiji, film „Južni vetar 2“ ima potencijal da doživi ogroman uspjeh i postane regionalni hit, upravo kao i njegov prvi dio.

Željno očekujemo Sarajevsku premijeru koja je zakazana za večeras 11. novembra u CineStar-u Sarajevo. A od 11. novembra ovaj film će  biti premijerno prikazan i u bioskopima ostalih bh. gradova.

Projekat snimanja ovog nastavka realizovan je uz podršku Ministarstva kulture i informisanja Republike Srbije, Filmskog centra Srbije i Telekoma Srbija, Pokrajinskog sekretarijata za kulturu, javno informisanje i odnose s vjerskim zajednicama AP Vojvodina, Hrvatskog audiovizualnog centra – HAVC, kao i Opštine Knjaževac, Doma kulture Knjaževac, Grada Kastav, Hrvatska. Koprodukciju filma potpisuju Archangel Digital Studios, Film District, Archangel Studios i Telefilm.